**Kunfehértó Község Polgármesterének**

**ELŐTERJESZTÉSE**

a Képviselő-testület 2017. október 25-i ülésére

**az Fehértó Np Kft-vel kötött használati megállapodás 1. számú módosítása** tárgyában

Tisztelt Képviselő-testület!

Kunfehértó Község Önkormányzata 2016. október 1. napján Használati Megállapodást (Ingatlanokról) kötött a Fehértó Np. Kft-vel.

A Használati Megállapodás 1. számú melléklete tartalmazza a Fehértó Np. Kft.-nek működtetésre átadott ingatlanokat, többek között a Kunfehértó 226/2 hrsz alatt felvett, természetben a 6413 Kunfehértó, Úttörő tér 7. szám alatti napközi megnevezésű 303 m2 alapterületű ingatlant.

Kunfehértó Község Önkormányzata a kötelező önkormányzati feladataként történő közétkeztetést a Mosolyvár Óvoda konyháján keresztül látja el. Konyháról étkeznek az óvoda épületében az óvodások, illetve a fent nevezett épületben az iskolások. Az Úttörő tér 7. szám alatt lévő ingatlan melegítő konyhaként üzemel. Tekintettel arra, hogy a melegítő konyha az Óvoda használatában van, a Fehértó Np Kft.-vel kötött Használati Megállapodásból törölni szükséges.

Kérem a Képviselő-testületet, az előterjesztés megtárgyalására, a határozati javaslat elfogadására.

**Határozati javaslat:**

**Kunfehértó Község Önkormányzatának Képviselő-testülete jóváhagyja az előterjesztés 1. számú mellékletében szereplő a Fehértó Önkormányzati Közszolgáltatási és Kulturális Non-profit Kft.-vel 2016. október 1. napján kötött Használati Megállapodás (Ingatlanokról) 1. számú módosítását.**

Határidő: azonnal

Felelős: Huszár Zoltán polgármester

Értesül: FEHÉRTÓ Non-profit Kft.

Kunfehértó, 2017. október 18.

Huszár Zoltán

**HASZNÁLATI MEGÁLLAPODÁS**

**(INGATLANOKRÓL)**

1. **számú módosítása**

mely létrejött egyrészről **Kunfehértó Község Önkormányzata** (székhely: 6413 Kunfehértó, Szabadság tér 8.; adószám: 15724997-2-03; törzsszám: 724991; KSH statisztikai számjel: 15724997-8411-321-03) - képviseletében: **Huszár Zoltán polgármester**,mint használatba adó (a továbbiakban: ***Használatba adó***),

másrészről a **FEHÉRTÓ Önkormányzati Közszolgáltatási és Kulturális Non-profit Kft.,** (székhely: 6413 Kunfehértó, Tábor utca 27., adószám: 25731712-2-03; cégjegyzékszám: 03-09-129893; KSH statisztikai számjel: 25731712-8130-572-03), - képviseletében **Csernák Lajos ügyvezető**, mint használatba vevő (a továbbiakban: ***Használatba vevő***)

– együttesen Felek - az alulírott helyen és időben az alábbi feltételek mellett:

1. Előzmény:

1.1 Felek rögzítik, hogy közöttük 2016. október 1. napján Használati Megállapodás (Ingatlanokról) (továbbiakban: Megállapodás) jött létre. A Megállapodás alapján Használatba vevőnek átadott - Használatba adó tulajdonában lévő – ingatlanokon közfeladatok ellátása történik. A Megállapodás 4.1. pontja alapján Felek a szerződést közös megegyezéssel, írásban bármikor módosíthatják. Tekintettel arra, hogy Használatba adó a Kunfehértó, Úttörő tér 7. szám ( 226/2 hrsz) alatti tulajdonában álló ingatlanon ellátott közfeladatot más módon kívánja ellátni, a Megállapodás módosítása szükséges.

1. Módosítással érintett rendelkezések

2.1 Felek megállapodnak, hogy a Megállapodás 1. mellékletéből – Ingatlan lista - törlésre kerül az alábbi szövegrész:

*„-Kunfehértó 226/2 hrsz alatt felvett, természetben a 6413 Kunfehértó, Úttörő tér 7. alatt található, Napközi megnevezésű, 303 m2 alapterületű ingatlan.”*

1. Egyéb rendelkezések

3.1 A Megállapodás egyéb pontjait Felek változatlanul érvényben lévőnek tekintik és azt kölcsönösen magukra nézve kötelezőnek fogadják el a továbbiakban is.

3.2 Felek jelen szerződés módosítást elolvasták, megértették, annak rendelkezéseit egyezően értelmezték, és ezt követően jóváhagyólag, cégszerűen írták alá.

Jelen szerződés módosítás 3 eredeti példányban készült, melyekből 2 példány Használatba adó, 1 példány Használatba vevő birtokába kerül.

Kunfehértó, 2016. .................................... Kunfehértó, 2016. ......................................

Kunfehértó Község Önkormányzata FEHÉRTÓ Non-profit Kft.

Huszár Zoltán Csernák Lajos

polgármester ügyvezető

Kunfehértó Község Önkormányzata

Kristóf Andrea

jegyző

Pénzügyi ellenjegyzés: Gömzsik László

pénzügyi referens